CELEX: 32005R0180
Language: da
Date: 2005-02-02 00:00:00
Title: Kommissionens forordning (EF) nr. 180/2005 af 2. februar 2005 om ændring af forordning (EF) nr. 1535/2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager

3.2.2005   
            
            
               DA
            
            
               Den Europæiske Unions Tidende
            
            
               L 30/7
            
         
      KOMMISSIONENS FORORDNING (EF) Nr. 180/2005
   af 2. februar 2005
   om ændring af forordning (EF) nr. 1535/2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 6, stk. 1, og
   ud fra følgende betragtninger:
   
               (1)
            
            
               I sin oprindelige form fastsatte artikel 7, stk. 1, andet afsnit, i Kommissionens forordning (EF) nr. 1535/2003 (2), at betalingsfristen i forbindelse med kontrakter mellem producentorganisationer og forarbejdningsvirksomheder, der vedrører tomater, ferskner og pærer, ikke må være længere end to måneder fra udgangen af måneden for hvert partis levering.
            
         
               (2)
            
            
               Ved Kommissionens forordning (EF) nr. 444/2004 (3) blev denne bestemmelse udvidet til at omfatte alle forarbejdede frugter og grøntsager.
            
         
               (3)
            
            
               Erfaringen viser, at dette krav bør begrænses til kun at gælde for kontrakter, der vedrører tomater, ferskner, pærer eller tørrede figner.
            
         
               (4)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager —
            
         UDSTEDT FØLGENDE FORORDNING:
   Artikel 1
   Artikel 7, stk. 1, andet afsnit, i forordning (EF) nr. 1535/2003 affattes således:
   
      »Kontrakten skal også indeholde oplysninger om det leveringsstadium, som den i litra f) nævnte pris gælder for, samt betalingsbetingelserne. For tomater, ferskner, pærer og tørrede figner må betalingsfristen ikke være længere end to måneder fra udgangen af måneden for hvert partis levering.«
   
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. februar 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 297 af 21.11.1996, s. 29. Senest ændret ved Kommissionens forordning (EF) nr. 386/2004 (EUT L 64 af 2.3.2004, s. 25).
   
      (2)  EUT L 218 af 30.8.2003, s. 14. Senest ændret ved forordning (EF) nr. 2169/2004 (EUT L 371 af 18.12.2004, s. 18).
   
      (3)  EUT L 72 af 11.3.2004, s. 54.